Д О К Л А Д

ЗА ДЕЙНОСТТА НА НАРОДНО ЧИТАЛИЩЕ „СЛОВО 1922”,СЕЛО ПЕТРОВО, ОБЩИНА САНДАНСКИ ЗА 2023 ГОДИНА

 Със сигурност всеки, който е свързал по някакъв начин живота си с българското читалище, може дълго да разказва за смисъла да си читалищен деятел, да извършваш общественополезна дейност, да привличаш съмишленици, да заразяваш с желанието си за съхраняване и гарантиране на приемственост на българските традиции.

 Има много културни институции, които са се превърнали в неми паметници.Било заради обезлюдени населени места, било заради царящата повсеместна бездуховност или заради идеята, че читалищата са отломки от миналото.Но въпреки кризата във всички сфери на обществения живот Народно читалище „Слово1922”, село Петрово успя и през настоящия отчетен период да продължи да се утвърждава като автентична гражданска организация, която се ангажира с проблемите на местната общност.

Чрез организираната културно-просветна дейност читалището продължи да формира в местното население чувство за единство и съпричастност, да го мотивира за съхраняване и популяризиране на местните традиции, както и за участие в дейностите, свързани с държавната културна политика, в създаването на дейности, необходими за населението, свързани с родовата памет.

В работата си Настоятелството изхождаше от основните задачи на културната институция и насочваше дейността към утвърждаване на традиционните за читалището форми на работа, на участията в местни, регионални и национални фестивали и конкурси, в укрепването на организационния опит на читалището-разкриване и осъществяване на инициативи за местно развитие, участие в обучения, достъп до актуална информация, партньорство и сътрудничество с бизнеса и неправителствения сектор, социална,културна и информационна насоченост на дейността на читалището чрез конкретни, актуални форми на работа.

**ОСНОВНИ ДЕЙНОСТИ ОСЪЩЕСТВЯВАНИ ОТ НАРОДНО ЧИТАЛИЩЕ „СЛОВО1922”,СЕЛО ПЕТРОВО през отчетния период /2023 година/**

Група за художествено слово -6 участника

**Подготви тематични рецитали за следните чествания и тържества**- за трети март-Деня на освобождението, за Международния ден на жената-8-ми март, за 24 май-Ден на славянската писменост, просвета и култура, за Великден, за Деня на народните будители, За Коледните и Новогодишните празници

Женска битова група-7 участнички

Фолклорната единица изпълнява местен автентичен песенен фолклор с участието на седем жени -Елка Шаркова-ръководител на групата,Лиляна Карабашева,Лидия Кутлева, Валентина Апостолова, Стефка Терзиева, Деяна Которокова, Илиана Божикова-дългогодишни членове на читалището и активни участници във всички инициативи, организирани от културната институция.През изминалия отчетен период групата имаше следните изяви-за 3-ти март-Ден на Освбождението на България от османско иго, За международния ден на жената-8-ми март,на 24 май-Ден на българската просвета и култура, на фолклорния фестивал в м.„Извора” организиран от община Сандански и кметство,с. Петрово, на Международния фолклорен фестивал в община Струмяни-„Малешево пее и танцува” за Деня на Християнското семейство, на Коледните и Новогодишните празници-съвместна инициатива на социалните услуги, на територията на с.Петрово, на поетичната вечер, посветена на творчеството на местен автор .

 Център за интеграция „Приятели”

-Вече повече от 20 години чрез установени по проект форми на дейност ,превърнали се във времето в политика на читалището, през лятото представители на местната общност и деца гостуващи на близки и роднини от село Петрово, отново имаха възможност естествено и непринудено да участват в традиционните съвместни инициативи, посветени на Еньов ден -Излет под наслов “По пътечки извити за билки лековити” и изработване на сувенири от растителни части.

Чрез утвърдени форми на работа общността на възрастните хора/ЦНСТ”Светлина” и ЦНСТ”Надежда”\*/ общуват в приятна и уютна обстановка по утвърден график, ползват разнообразни настолни игри, художествена и научна литература, участват в общоселски инициативи, празници и тържества, даващи им възможност за емоционално, духовно и личностно израстване.

През летния сезон, по покана на читалището, за хората в неравностойно положение бе организирано магично шоу. Инициативата на читалището се посрещна с голямо желание и донесе много настроение на хората, лишени поради тежкото заболяване от възможността да живеят в домашна среда.

В читалището, в оборудваната зала за артдейности, възрастните хора от социалните услуги на територията на с.Петрово участваха и участват в занимания, които са провеждани от специалистите работещи в ЦНСТ, като изнесени структурирани занимания по приложни изкуства, рисуване и др.Резултат от тези занимания, бяха организираните изложби за Деня на мартеницата „Мартеници-бели и червени”, както и за Възкресение Христово „Червен, червен Великден”-/боядисване на яйца / .За Международния ден на жената-8-ми март, както и за Коледните празници женската битова група изработи красиви празнични сувенири, които бяха подарени на възрастни хора в неравностойно социално положение от местната общност, като направиха празника по светъл и незабравим .

Група „Роден край”-изучава историята, материалния бит и култура на района с цел формиране чувство за роден край у хора с неравностойна съдба, които поради заболяване, живеят далече от родно място, близки и роднини

Участници-8/лица, ползващи социални услуги на територията на с.Петрово//-заниманията се провеждат всяка събота-в ДЦ”Приятели”

Културен отдих

-Посещения на самодейни групи при Народно читалище „Слово1922”, село Петрово, община Сандански извън населеното място

* м.”Извора”-участие в Международния фолклорен фестивал “Песни от Извора”-групова изява
* община Струмяни-участие в Международния фолклорен фестивал „Малешево пее и танцува”-групова изява

2.Традиционни екскурзии за хора в неравностойно положение до исторически паметници и архитектурни забележителности-

* до Роженски манастир
* до град Мелник-на фестивала на виното

3.Посещения на самодейни групи от други населени места

-Фолклорни групи от град Сандански изнесоха концерти по покана на читалището в с.Петрово.През отчетния период са изнесени концерти- за Международния ден на жената, за Новогодишните празници, както и за Коледа- по повод на инициативи с интеграционна насоченост.Концертните изяви се посрещаха с огромно желание от почитателите на народните песни в с.Петрово/както от местното население, така и от рисковите групи/, изпълнявани непринудено и с много любов от самодейните изпълнители .

 Библиотека-11хил.530 библиотечни единици. Както всички останали библиотеки тя играе ролята на публична библиотека.

Потребители на библиотеката-42, от тях до 14 години-8. Заети библиотечни документи /книги/-444

Посещения 169-за дома, в читалня-41, на организирани събития-85

Проведени културни и други библиотечни събития-4-Среща с поета и писателя Иван Бухов с рецитал по негови стихосбирки.Празнично утро , посветено на Деня на българската азбука, на славянската писменост и култура , среща-разговор, посветена на 3 март-Деня на освобождението на България от османско иго.Вечер, посветена на народните занаяти в село Петрово/самарджийство, кошничарство,тъкачество/носии, черги, пътеки, чаршафи, дантели/.

На 17 ноември 2023 година библиотеката при Народно читалище „Слово 1922”, село Петрово участваше в Трета регионална краеведска конференция на художествените занаяти от Македонския край, организирана от Регионална библиотека „Димитър Талев”,Благоевград с разработка по темата”Тъкачество и изработване на носии в с.Петрово”.

 Разполага с един настолен и един преносим компютър и гарантиран безплатен достъп до необходимата информация от интернет.Достъпът до съвременните информационни технологии на читалището дава нова представа за културни институции като нашата, намиращи се във планински райони.

Библиотеката разполага със заемна, читалня и книгохранилище с обща площ-95 кв.м., както и с необходимите стелажи за наличната литература.

 Необходимо е естетизиране на интериора и подмяна на оборудването за да придобие вид на съвременна публична библиотека.

Актуален остава въпроса за преместване на библиотеката в клубната зала на първия етаж.

През лятото/м. юни и м.август/ по традиция в библиотеката бяха организирани инициативите:

1. „Моята любима книга”- с деца читатели /на гости при баба и дядо/

2. „Четене на открито”-с възрастни читатели от местната общност

Обучение и самообучение

Постигането на тази цел се оказва един изключително нелек процес, но повишаването на квалификацията и компетентността на хората ангажирани с читалищна дейност, с нейната организация, ръководство и реализация е една от силните страни на читалището.Именно това ни даде самочувствието за утвърждаването на нови дейности, каквато е социалната, под формата на Център за духовна и социална интеграция „Приятели”.Натрупания опит и капацитет ни даде възможност да заявим своето присъствие като читалище, което се обновява, и което реализира гъвкаво дейност на общностна институция.Представители на читалището участваха в организирани срещи за читалищни работници, на които се представяха възможностите, които дават европейските програми и популярни, и авторитетни фондации за модернизиране на българското читалище и неговото съвременно звучене.

Субсидирана численост на персонала

През 2023 година читалищната дейност беше организирана изцяло на доброволен принцип, без да бъдат гласувани и изплащани възнаграждения. Настоятелството обяви мястото за секретар-библиотекар в Бюрото по труда, гр.Сандански, през 2022 г., но регистрираните специалисти, завършили библиотечно дело, не се кандидатираха за мястото, поради което през настоящата 2024 година е назначен секретар-библиотекар от населеното място, който ще премине през обучителен курс.

- Субсидия на читалището-2023 година- 14.497 лв., 314лв-членски внос, Разходи през 2023 г. -7034,83.Налична сума в края на 2023г.-25824,88лв.

.

 Читалището има самостоятелна сметка и самостоятелно счетоводство, което съгласно решение на Настоятелството се води от счетоводителя на читалището в гр.Сандански срещу гласувано възнаграждение.

Народно читалище „Слово”, село Петрово няма приходи от наеми.

ЗАСЕДАНИЯ НА НАСТОЯТЕЛСТВОТО

През отчетния период са планирани четири заседания на Настоятелството.Организирането на конкретни инициативи и дейности от читалищната институция, са наложили свикването и провеждането на 5.От протоколите е видно, че на проведените заседания относно състава на настоятелството са спазени изискванията, произтичащи от устава. Всички разходи за дейности ,реализирани за изпълнението на конкретни задачи, са направени със знанието и решението на Управляващия орган.

Ремонт-на доброволен принцип е отстранена повреда на покрива/отстранени течове/ на ЦДСИ „Приятели”, в който се осъществява една от основните дейности на читалището, естетизира се района около читалищната сграда, също на доброволен принцип .Предстои ремонт на пода на клубната зала, на тавана на библиотеката, както и на тавана на коридора към нея,от течовете през 2022 г.мазилката е с нарушена цялост.За основен ремонт е водопроводната инсталация.

В бъдещата си дейност читалището в с.Петрово ще продължи да се ръководи от принципните изисквания на осъществяваната политика за укрепване и модернизиране на българските читалища, присъщи на читалището като структура, а именно откритост и прозрачност, партньорство, отчетност и публичност, ефективност и ефикасност.

Уповавайки се на своите корени като национални, социални, културни, образователни и информационни организации трябва чрез дейността, която развиваме, да отговорим на предизвикателствата на днешния свят, изхождайки от нуждите и потребностите на местната общност.Ръководството на читалището ще продължи да адаптира дейността си към новите социални и икономически условия и неговото утвърждване не само като духовен, но и като социален и информационен център, независимо от населеното място, където се намира културната институция.

 Председател на читалището /Л.Карабашева/:

